
Unang Bahagi




Bakit ang mga Kristiyanong Hindi Nagbibigay ng Ikasampung Bahagi ay Nagiging Mahirap





Kabanata 1




Anim na Dahilan Kung Bakit ang Mga Taong Hindi Nagbibigay ng Ikasampung Bahagi ay Nagiging Mahirap



1. 	Ang mga taong hindi nagbibigay ng ikasampung bahagi ay nagiging mahirap dahil wala silang inaani.


SAPAGKAT SILA’Y NANGAGSABOG NG HANGIN, AT SILA’Y NANGAGSASABOG NG HANGIN, AT SILA’Y MAGSISIANI NG IPOIPO: siya’y walang nakatayong trigo; ang uhay ay hindi maglalaman ng harina; at kung maglaman, ay lalamunin ng mga taga ibang lupa.



Hosea 8:7

Ang kasaganaan sa pinakasimpleng uri nito ay binubuo ng taong naghahasik ng punla at inaani ng pagbalik nito. Ang hindi pagbabayad ng iyong mga ikasampung bahagi ang naghihiwalay sa iyo mula sa pinakasimpleng prinsipyo na ito ng paghahasik at pag-aani. Kapag hindi ka nagbabayad ng iyong mga ikasampung bahagi, pinipinsala mo ang iyong mga pananalapi dahil inaalis mo ang mga pundasyon ng kasaganaan.

2. 	Ang mga taong hindi nagbibigay ng ikasampung bahagi ay nagiging mahirap dahil hindi nila naaakit ang mga biyaya sa kanilang mga buhay.


DALHIN NINYO ANG BUONG IKASANGPUNG BAHAGI sa kamalig, upang magkaroon ng pagkain sa aking bahay, at subukin ninyo ako ngayon sa bagay na ito, sabi ng Panginoon ng mga hukbo, kung hindi ko bubuksan sa inyo ang mga dungawan sa langit, at IHUHULOG KO SA INYO ANG ISANG PAGPAPALA, na walang sapat na silid na kalalagyan.



     Malakias 3:10

Ang pagbibigay ng ikasampung bahagi ay nakakaakit ng iba’t-ibang mga uri ng biyaya dahil iyon ang sinasabi ng Salita ng Diyos. Ang taong pinagpala ay itinatangi at tinutulungan. Ang ating mga buhay sa lupa ay napakahirap. Sinabi ni Jacob sa kanyang buhay nang siya ay tanungin ni Faraon, Ang mga araw ng mga taon ng aking pakikipamayan ay isang daan at tatlong pung taon;KAUNTI AT MASASAMA ANG MGA NAGING ARAW NG NG MGA TAON NG AKING BUHAY at hindi umabot sa mga araw ng mga taon ng buhay ng aking mga magulang sa mga araw ng kanilang pakikipamayan.” ( Genesis 47:9)

Sinabi rin ni Jacob na ang mga araw ng tao ay kakaunti at puno ng problema. Kahit na walang tiyak na sumpa sa iyong buhay, makakatagpo ka ng maraming suliranin at maraming paghihirap. Kapag hindi ka nagbibigay ng iyong ikasampung bahagi walang biyaya na hahadlang sa mga problema ng buhay na ito. Paano aayos ang iyong buhay kung walang salita ng pagpapala ang naipahayag sa iyong kahabag-habag na buhay? Huwag kang magtaka sa mataas na kahirapan sa iyong buhay kung ikaw ay hindi nagbibigay ng iyong mga ikasampung bahagi. Ang pagpapala na nakakapagpayaman at hindi nakakadagdag ng kapighatian ay dumarating sa taong nagbibigay ng ikasampung bahagi.

3. 	Ang mga taong hindi nagbibigay ng ikasampung bahagi ay nagiging mahirap dahil sila ay isinumpa.


Nanakawan baga ng tao ang Dios? gayon ma’y ninanakaw ninyo ako. Nguni’t inyong sinasabi, Sa ano ka namin ninakawan? Sa mga ikasangpung bahagi at sa mga handog.

KAYO’Y NANGAGSUMPA NG SUMPA sapagka’t inyo akong ninakawan, sa makatuwid baga’y nitong buong bansa.




Malakias 3:8-9

Mayroong tiyak na sumpa para sa mga taong hindi nagbibigay ng mga ikasampung bahagi. Isa ito sa pinakamataas sa dalawampu’t-limang mga sumpa sa mundong ito. Ang sumpang ito sa mga taong hindi nagbibigay ng ikasampung bahagi ay bahagi lamang ng pagkarami-raming mga sumpa na naipasa sa atin mula kina Adam, Noah at iba pang salinglahi. Ang sumpa sa mga tao na hindi nagbibigay ng ikasampung bahagi ay kumikilos kasama ng mga sumpa na maaring natamo ng iyong mga magulang at mga ninuno sa kanilang mga sarili at sa kanilang mga kaapu-apuhan. Halos tayong lahat ay apo ng mga taong naisumpa dahil sa ilang mga dahilan sa pamamagitan ng mga bagay na kanilang ginawa.

Isang araw, ako ay lubhang nag-alala nang aking matuklasan na tila ang aking mga ninuno ay mga mangangalakal ng mga alipin. Nalaman ko na may sinaunang kuta na naitayo sa bayang pinagmulan ng aking ama na maaaring nagamit para sa pangangalakal ng mga alipin. Maliwanag na, ako ay apo ng isang tao na hindi naipagbili sa pagkakabihag. Samakatuwid ako ay maaaring naging apo ng isang taong nagbenta ng kanyang kapatid. Ang pagbebenta ng iyong kapatid ay tunay na nagdadala ng sumpa sa iyong pamilya. Nagtataka ka ba kung bakit ang mga lugar kung saan ikinalakal ang kanilang mga kapatid para sa mga mumurahing hiyas at mga salamin ay ang pinakamadalas na tamaang bahagi ng kahirapan sa buong mundo sa kasalukuyan?

Ang hindi pagbibigay ng iyong mga ikasampung bahagi ay nakakapagdulot ng matinding karagdagang sumpa sa iyong buhay. Huwag kalimutan na ikaw ay nahihirapan na sa ilalim ng sumpa ni Adan. Ikaw ay nakikipaglaban din sa sumpa ni Ham, kung ikay ay apo ni Ham.

MAHAL NA KAIBIGAN, GAANO PA KARAMI ANG KAYA MONG DALHIN? HINDI BA PANAHON NA UPANG GUMAWA NG BAGAY NA MAGDADALA NG PAGPAPALA? Kailangan mo ng pagpapala ng isang taong nagbibigay ng ikasampung bahagi upang hadlangan ang lahat ng napakahirap na mga sumpa! Nakakapagtaka pa ba na ikaw ay nagiging higit na mahirap habang ikaw ay tumatangging magbigay ng iyong mga ikasampung bahagi?

4. 	Ang mga taong hindi nagbibigay ng ikasampung bahagi ay nagiging mahirap dahil kinakain ng mga mananakmal ang iyong kayamanan.


AT AKING SASAWAYIN ANG MANANAKMAL dahil sa inyo, at hindi niya sisirain ang mga bunga sa inyong lupa; ni malalagasan man ng bunga sa di panahon ang inyong puno ng ubas sa parang, sabi ng Panginoon ng mga hukbo,



Malakias 3:11

Ang pinakamalaking biyaya sa pagbibigay ng mga ikasampung bahagi ay ang pagpaalis ng Diyos sa lahat ng nananakmal na nakapaligid sa iyo. Kapag ikaw ay makikinig sa mga pinuno ng pamahalaan ng mahihirap na bansa, makikita mo na ang lahat ng kanilang problema ay matatapos kung sila ay magkakaroon ng kakaunting dagdag na salapi. Sa kasamaang palad, hindi ito ang kanilang kalagayan. Ang mga lugar na nakakatanggap ng maraming pinansiyal na tulong ay kadalasang nananatiling mahirap. Ang kabalintunaan ng larawang ito ay umiiral dahil sa kawalan ng kakayahan ng mga tumatanggap ng salapi na mapanatili ang salapi na kanilang natatanggap.

Naiisip mo ba kung ano ang kakailanganin mo upang mapuno ang balde na puno ng mga butas? Kung ang mga kayamanan ay tinutukoy bilang balde na puno ng tubig, kakailanganin mo ng napakaraming tubig upang mapuno ang baldeng ito.

Ito ang mahiwagang pagpapala ng nasasaway na mananakmal. Matapos sawayin ang mananakmal, kakailanganin lamang ng kaunting panahon upang ikaw ay maging mayaman. Kapag ikaw ay walang pagpapala na tulad nito ikaw ay palaging maghahanap ng higit na mainam na mga trabaho at kumita ng higit na maraming salapi ngunit ikaw ay palaging mabibigo na maging mayaman.

Kapag nasaway ang mananakmal, maaaring hindi ka kumita ng masyadong malaki ngunit ang iyong balde ay mabilis na mapupuno at kalaunan ay magsisimula na itong umapaw.

Mahal na kaibigan, ito ang ipinangako ng Diyos na Kanyang gagawin kapag ikaw ay nagbibigay ng iyong mga ikasampung bahagi. Umalis sa kahirapan ngayon at tanggapin ang biyaya ng pagsaway sa mga mananakmal. Nagtataka ka ba kung bakit ang mga tao ay higit na malaki at mataba sa kalagitnaan ng kanilang buhay? Malimit na hindi naman sila kumakain ng higit na marami.

Sa katunayan, maraming tao na nasa kalagitnaan ng kanilang buhay ay nagdidiyeta upang mabawasan ang timbang ngunit patuloy pa rin ang pagdadagdag ng kanilang timbang. Ano ang dahilan sa pagdagdag timbang? Habang tumatanda ang mga tao, ang kanilang metabolismo ay bumabagal. Sa madaling salita ang apoy na sumusunog ng taba ay bumabagal. Kung ang bahagdan ng pagsusunog ng taba sa katawan ay umuubos ng sampung yunit araw-araw, maaari itong bumaba sa limang yunit.

Ikaw ay magsisimulang magkaroon ng pagtaas ng dagdag na limang yunit ng taba na hindi nagagamit araw-araw. Kahit wala kang ginagawa, ikaw ay nadadagdagan ng timbang at nagiging higt na malapad at malaki. Iyon ang dahilan kung bakit nalalaman mo ang gulang ng isang tao sa pamamagitan ng kanyang sukat. Habang ikaw ay tumatanda ang iyong metabolismo ay bumababa, ( ang mananakmal ay nasasaway) at ang pagdagdag ng timbang ( kasaganaan) ay nagaganap.

Tunay nga na, ang mga taong hindi nagbibigay ng ikasampung bahagi ay naging higit na mahirap dahil sa presensya ng malalayang mga mananakmal sa kanilang mga buhay.

5. 	Ang mga taong hindi nagbibigay ng ikasampung bahagi ay nagiging mahirap dahil ang mga bunga sa kanilang bukid ay patuloy na nawawasak.


At aking sasawayin ang mananakmal dahil sa inyo, at HINDI NIYA SISIRAIN ang mga bunga sa inyong lupa; ni malalagasan man ng bunga sa di panahon ang inyong puno ng ubas sa parang, sabi ng Panginoon ng mga hukbo,



Malakias 3:11 

Ang walang saysay na pagkawala ng iyong mga natamo sa pamamagitan ng pagkasayang, hindi maayos na pamamahala, pagpapabaya, sunog, mga aksidente, mga kaguluhan, pagnanakaw, at maging ang digmaan ay masakit ngunit talagang gawain ng mananakmal.

Isa sa malalaking biyaya ng pagbibigay ng ikasampung bahagiay ang pagkakaroon ng nananaway sa mapanira. Ang mapanira ay kapatid ng mananakmal. Ang pagkakaiba sa pagitan ng mapanira at mananakmal ay ang mapanira ay nagtatanggal ng iyong kayamanan sa masakit at walang kabulugang paraan. Higit na masakit na makita ang mapanira na kumikilos dahil walang kabuluhan ang kawalan na iyong naranasan. Magsimulang magbigay ng iyong mga ikasampung bahagi at ipinangako ng Diyos na sasawayin Niya ang mapanira.

6. 	Ang mga taong hindi nagbibigay ng ikasampung bahagi ay nagiging mahirap dahil nawalan na sila ng mga bunga bago pa magkaroon ng pagkakataon na makaani.


At aking sasawayin ang mananakmal dahil sa inyo, at hindi niya sisirain ang mga bunga sa inyong lupa;NI MALALAGASAN NG BUNGA SA DI PANAHON ANG INYONG PUNO NG UBAS sa parang, sabi ng Panginoon ng mga hukbo,



Malakias 3:11

Ang isa pang dahilan kung bakit ang mga tao na hindi nagbibigay ng ikasampung bahagi ay nagiging mahirap ay dahil ang mga bunga ng kanilang ani ay nawawala na bago pa man sila magkaroon ng pagkakataon na maani ang mga ito. Ang mga taong hindi nagbibigay ng ikasampung bahagi ay isinumpa ng may kasamang “pagbagsak ng ani”. Ang bagsak na ani ay kabiguan na anihin ang naaayon at naaangkop na ani para sa iyong pinuhunan.

May mga tao na nagtuturo na kung ikaw ay magtatrabaho nang husto ikaw ay yayaman. Nagpatuloy siya, “ Ang mga tao na hindi mayaman ay hindi nagtatrabaho nang husto. Ang mga tao sa umuunlad na mga bansa ay dapat na magtrabaho at ang kasaganaan ang kanilang magiging bahagi.”

Ngunit kung titingin ka sa iyong paligid, matutuklasan mo na maraming tao ang nagtatrabaho nang husto ngunit hindi yumayaman! Makakahanap ka ng mga tao na nagtatrabaho nang halos labing-dalawang oras sa isang araw at kumikita ng halos wala. Gayunman, mga ilang milyang layo mula sa kanila ay makakahanap ka ng mga tao na nagtatrabho ng isang oras sa isang araw ngunit kumikita ng milyon-milyon.

Oo, totoo na ang kasipagan sa pagtatrabaho ay dapat na mag-aakay sa iyo sa kasaganaan ngunit sa maraming mga kalagayan ito ay hindi naaangkop. Ang isang nagmamaneho ng bus sa Sweden ay kumkita ng labing siyam na beses na kaparehas ng kinikita ng isang mabuting drayber ng bus sa Ghana. Bakit ito ganito? Bakit hindi nila maani ang katulad na halaga para sa katulad na mga oras ng pagtatrabaho at katulad na mga trabaho? Bakit may tao na naghahasik ng isang daang punla at umaani ng isang daan mga ani at ang isa ay naghasik ng isang daang punla at umani ng dalawampu’t-tatlong mga ani?

Dito mo malalaman kung gaano katotoo ang bagsak na mga ani. Ang bagsak na ani ay ang pagkabigo ng tao na anihin ang naayon at naangkop na ani para sa kanyang pinuhunan. Maraming tao ang nakakaranas ng ganitong uri ng bigong pag-aani.

Malimit na ang mga dahilan ng bagsak na ani ay lampas sa kapangyarihan ng tao na nakakaranas ng bigong ani. Bakit ang isang Mehikano ay kumikita ng napakaliit para sa kanyang mga pagsisikap kumpara sa kasamahang tao na nasa limang milyang layo sa kabilang hangganan ng Amerika? Bakit ang kasamahan sa lupain ng Amerika na nagtatrabaho ng kaparehong dami ng oras at pagsisikap katulad ng Mehikano ngunit kumikita ng labing siyam na mas nakahihigit? Ang mga dahilan at solusyon ng problemang ito ay hindi na sakop ng kakayahan ng tao na maiwasto. Ngunit ang Diyos na makapangyarihan ay nangangako sa nagbibigay ng ikasampung bahagi na pipigilan Niya ang pagbagsak ng pag-aani mula sa pagbagsak nito sa lupa. Hindi niya pahihintulutan na ang iyong mga bunga na mahulog bago ang oras ng anihan.

Nakapagtataka pa ba na ang pagbibigay ng ikasampung bahagi ang pangunahing susi sa tunay na kasaganaan? Nagtaka ka ba na ang mga taong hindi nagbibigay ng ikasampung bahagi ay nagiging mahirap sa pamamagitan ng pagtatabi ng sampung bahagdan ng kanilang kita palayo sa Diyos?

Ano ang gagawin mo kung wala ang tulong ng Diyos? Gaano kalayo ang mararating mo kung hindi ka tutulungan ng Diyos? Panahon na upang magsimulang magbigay ng ikasampung bahagi nang sa gayon ang iyong mga tubo ay hindi masasayang sa lupa bago mo matamasa ang mga ito.



Kabanata 2




Ang Mga Sumpa na Sumusunod sa mga Hindi Nagbibigay ng Ikasampung Bahagi



Ang hindi pagbibigay ng mga ikasampung bahagi ay nagdudukit ng iba’t-ibang mga sumpa. Maraming tao ang nag-iisip na ang hindi pagbibigay ng ikasampung bahagi ay nagtatakda lamang ng pagkilos ng “sumpa ni Malakias”. Ngunit ang hindi pagbibigay ng ikasampung bahagi ay higit na nagpapakilos ng iba pang mga bagay na higit sa sumpa ni Malakias. Nagtatakda din ito ng pagkilos ng ilan pang mga sumpa na may nakakawasak na mga epekto at ang kabanata na ito ay tungkol sa mga bagay na iyon.

Ano ba ang isang sumpa? Ang sumpa ay maaaring bigyan ng kahulugan sa maraming mga paraan. Ang labingdalawang kahulugan na mga ito ng sumpa ay makakatulong sa iyo na maunawaan kung ano ang kahulugan ng mapasailalim ng isang sumpa. Hindi ko maisip kung ano ang ibig sabihin ng pagiging nasa ilalim ng maraming mga sumpa.

Ang Labing-dalawang Mga Kahulugan ng Isang Sumpa

1. 	Ang isinumpang tao ay nakakaranas ng paulit-ulit na kabiguan.

2. 	Ang isinumpang tao ay nasa likod at ilalim ng lahat ng bagay.

3. 	Ang isinumpang tao ay siyang may tiyak na napahintulutang kasamaan.

4. Ang isinumpang tao ay ginagambala ng kataka-takang pambihirang mga insidente.

5. Ang isinumpang tao ay paulit-ulit na nabibigo.

6. 	Ang isinumpang tao ay paulit-ulit na tinatanggihan at isinasa-isangtabi.

7.	Ang isinumpang tao ay hindi kailanman napili.	

8. 	Ang isinumpang tao ay walalng kakayahan na gabayan ang kanyang buhay sa mabuting direksyon.

9. 	Ang isinumpang tao ay nawalan ng mga kritikal na mahahalagang impormasyon.

10.	Ang isinumpang tao ay paulit-ulit na naitatalaga sa masamang pagpipilian.

11.	Ang isinumpang tao ay nakakasalamuha lamang ng masasamang tao.

12.	Ang isinumpang tao ay palaging nasa hulihan at dulo bilang talunan kahit na paano siya magsimula.

WALONG MGA SUMPA NA SUMUSUNOD SA MGA TAONG HINDI NAGBIBIGAY NG IKASAMPUNG BAHAGI

1. Ang mga taong hindi nagbibigay ng mga ikasampung bahagi ay isinumpa ng mga sumpa ni Malakias na isang propeta.


Nanakawan baga ng tao ang Dios? gayon ma’y ninanakaw ninyo ako. Nguni’t inyong sinasabi, Sa ano ka namin ninakawan? Sa mga ikasangpung bahagi at sa mga handog.

Kayo’y nangagsumpa ng sumpa sapagka’t inyo akong ninakawan, sa makatuwid baga’y nitong buong bansa.




Malachi 3:8-9 

Ang isa sa mga tiyak na sumpa sa Bibliya ay ang sumpa ni Malakias sa hindi pagbibigay ng ikasampung bahagi. Ang sumpang ito ay kinapapalooban ng pagpapalabas ng mananakmal, nang taga-wasak at ang bagsak na ani sa iyong buhay. Ang mananakmal, ang tagawasak at ang bagsak na ani ay tinalakay sa nakaraang kabanata.

2. 	Ang mga taong hindi nagbibigay ng mga ikasampung bahagi ay isinumpa ng sumpa na dumarating kasama ng mga magnanakaw.

Ipinapakita sa atin ng Bibliya ang dalawang sumpa na nauugnay sa mga tao na nagnanakaw. Ang isa ay ang pangkalahatang sumpa na ipinahayag ng Diyos sa mga magnanakaw sa pangkalahatan at ang isa ay ang tiyak na sumpa para sa pagnanakaw mula mismo sa Diyos.

Alam mo ba na hindi mo na kailangang isumpa ang tao na nagnanakaw sa iyo dahil may pangkalahatang sumpa na sa sinumam na nagnanakaw? Ang isang magnanakaw ay isinumpang tao! Ang sumpa na susunod sa bawat magnanakaw ay inihayag ni propeta Zacarias.

Sa sumpang ito, inihayag ng Panginoon na papasukin Niya ang bahay ng magnanakaw at kukuhain ang lahat kasama na ang kahoy at mga bato. Pagkatapos ng sumpang ito, wala nang matitira sa magnanakaw maging isang bahay na matitirahan! Ang magnanakaw ay maaaring magnakaw ng milyon-milyon ngunit ang mga ito ay magmimistulang “usok” lamang. Hindi magagamit ng magnanakaw ang ang mga bagay na kanyang ninakaw at hindi niya kailanman magagamit ang mga ito. Isipin kung anong uri ng ganitong sumpa ang mangyayari sa mga taong hindi nagbibigay ng ikasampung bahagi. Hindi niya mapapakinabangan ang lahat ng mga ikasampung bahagi na ninakaw niya sa Diyos.

Nang magkagayo’y sinabi niya sa akin, Ito ang sumpa na lumalabas sa ibabaw ng buong lupain: sapagka’t ang bawa’t nagnanakaw ay mahihiwalay sa isang dako ayon doon; at bawa’t manunumpa ay mahihiwalay sa kabilang dako ayon doon. 


Nang magkagayo’y sinabi niya sa akin, Ito ang sumpa na lumalabas sa ibabaw ng buong lupain: sapagka’t ang bawa’t nagnanakaw ay mahihiwalay sa isang dako ayon doon; at bawa’t manunumpa ay mahihiwalay sa kabilang dako ayon doon. Aking ilalabas yaon, sabi ng PANGINOON ng mga hukbo, at papasok sa bahay ng magnanakaw, at sa bahay niyaong nanunumpa ng kasinungalingan sa pangalan ko; at tatahan sa gitna ng bahay niya, at pupugnawin sangpu ng mga kahoy niyaon at mga bato niyaon.



                               Zecarias 5:3-4

3. 	Ang mga taong hindi nagbibigay ng ikasampung bahagi ay isinumpa ng sumpa na dumarating sa mga taong maglalakas-loob na magnakaw sa Diyos.


Ang mga mata ng Panginoon ay nasa bawa’t dako, na nagbabantay sa masama at sa mabuti.



Mga Kawikaan 15:3

Isang masamang bagay na ang magnakaw ngunit nais mo ba talagang magnakaw sa Diyos? Ipinahayag ng Diyos sa Kanyang Salita na ang hindi pagbibigay ng ikasampung bahagi ay pagnanakaw sa Kanya. Nakikita ng Diyos ang hindi nagbibigay ng ikasampung bahagi bilang isang magnanakaw. Ang lahat ng mga sumpa na nararapat sa mga magnanakaw ay anupa’t natutukoy din sa mga hindi nagbibigay ng ikasampung bahagi.

Ngunit ang nakakapanghinang sumpa ay natutukoy sa mga hindi nagbibigay ng ikasampung bahagi para sa pagnanakaw mula mismo sa Diyos. ( Malakias 3:8-9).

Maaari kang makatakas sa pambabato ng iyong sapatos sa iyong aso o kahit na sa iyong asawa. Ngunit ang pambabato ng iyong sapatos sa pangulo ng Amerika ay maaaring maghantong sa iyo sa kulungan! Maaari kang magnakaw mula sa tao lamang at makakatakos ka dito. Ang pagnanakaw sa Diyos ay makakapagdala sa iyo sa malaking problema. Ang mga mata ng Panginoon ay nasa lahat ng sulok, na nagmamasid sa mabuti at masama. Nakikita Niya ang bawat sentabo na iyong kinukuha mula sa Kanyang bahay.

Hindi ka makakatakas kapag ikaw ay nagnanakaw sa Diyos. Ang pagnanakaw mula sa Diyos ay isang napakasamang ideya at papayuhan kita na huwag kang gumawa ng ganito. Ibigay ang iyong mga ikasampung bahagi nang sa gayon ay hindi ka maisinumpang magnanakaw!

4. 	Ang mga taong hindi nagbibigay ng ikasampung bahagi ay isinumpa ng sumpa na dumarating sa lahat ng sumusuway sa batas.


Sumpain yaong hindi umayon sa mga salita ng kautusang ito upang gawin. At ang buong bayan ay magsasabi, Siya nawa.



Deuteronomio 27:26

Ang mga sumpa sa mga taong sumusuway sa batas ay nakatala sa ikadalawampu’t-walong kabanata ng Deuteronomio. Ang mga sumpa sa mga tao na sumusuwas sa batas samakatuwid ay nakakaapekto sa mga taong hindi nagbibigay ng mga ikasampung bahagi.

Sa pagsuway sa Batas, may labing-limang mga sumpa sa mga anak at materyal na kasaganaan, tatlumpong mga sumpa sa pagkakasakit, pagbagsak ng mga pananim, digmaan, pagkabihag, pagbagsak ng negosyo at kahirapan; at dalawampu’t-anim na bago at paulit-ulit na mga sumpa nng pagkatalo, pagkabihag, pagkakasakit, pag-uusig at pagkabaliw. Dapat mong bantayan ang mahabang listahan na ito ng mga sumpa kapag ikaw ay hindi nagbabayad ng mga ikasampung bahagi. ( Deuteronomio 28).

a) Labing-limang mga sumpa sa mga anak at materyal na kasaganaan na dapat mong bantayan kapag ikaw ay hindi nagbibigay ng iyong mga ikasampung bahagi:

1. Ikaw ay masusumpa sa lungsod ( v 16)

2. Ikaw ay masusumpa sa bukirin ( v 16)

3. Ang iyong mga kaing at mga kamalig ay masusumpa ( v 17)

4. Ang iyong mga anak ay masusumpa ( v18)

5. Ang iyong mga pananim ay masusumpa ( v18)

6. Ang iyong mga kawan ay hindi dadami ( v18)

7. Ang iyong mga langkay ay hindi dadami (v18)

8. Ikaw ay isusumpa kapag ikaw ay pumasok (v19)

9. Ikaw ay masusumpa kapag ikaw ay lumabas (v 19)

10. Si Jehovah ay magpapadala ng mga sumpa sa iyo (v 20)

11. Magpapadala siya ng pampayamot ( v 20)

12. Magpapadala siya ng mga pagsasaway (v 20)

13. Ikaw ay mabibigo sa lahat ng iyong gagawin ( v 20)

14. Ikaw ay mawawasak sa katapusan ( v 20)

15. Ikaw ay mabilis na mamamatay (v 20)

b) May tatlumpong mga sumpa ng pagkakasakit, pagbagsak ng mga pananim, digmaan, pagkabihag, pagbagsak ng negosyo at kahirapan; na dapat mong bantayan kapag ikaw ay hindi nagbibigay ng mga ikasampung bahagi:

1. Ang mga salot ay didikit sa iyo ( v 21-22)

2. Ang kamatayan ay uubos sa lupain ( v 21-22)

3. Pagkonsumo ( v22; Lev.26:16)

4. Lagnat ( v 22; Lev 26:16)

5. Pamamaga ( v 22)

6. Matinding pagkasunog ( v 22)

7. Tabak ( v 22; lev. 26:17, 25,42)

8. Pagsabog ( v 22; Lev.26:19)

9. Amag ( v 22)

10. Ang langit bilang tanso ( v 23; Lev. 26:19)

11. Ang lupa bilang isang bakal ( v 23; lev. 26:20)

12. Tagtuyot, alikabok- kawalan ng ulan ( v 24)

13. Pagkawasak dahil sa mahabang tagtuyot ( v 24)

14. Uusigin sa harap ng iyong mga kaaway ( v 25; Lev. 26:17-39)

15. Lalabas sa isang daan, tatakas sa pitong daan ( v 25)

16. Aalisin sa lahat ng mga kaharian sa lupa (v 25)

17. Ang mga katawan ay kakainin ng mga ibon at mga hayop ( v 26)

18. Walang tulong upang paalisin silang lahat ( v 26)

19. Sumira ng trabaho sa Ehipto ( v 27)

20. Mga grano ( v 27)

21. Galis ( v 27)

22. Pangangati ( v 27)

23. Hindi paggaling ( v 27)

24. Pagkabaliw ( v 28)

25. Pagkabulag ( v 28)

26. Pagkabigla ng puso ( v 28)

27. Pangangapa sa katanghaliang tapat ( v 29)

28. Walang kasaganaan ( v 29)

29. Pagiging api at pagkasayang kailanman ( v 29)

30. Walang taong sasagip sa iyo ( v 29)

c. 	Dalawampu’t-anim na bago at paulit-ulit na mga sumpa nng pagkatalo, pagkabihag, pagkakasakit, pag-uusig at pagkabaliw na dapat mong bantayan kapag ikaw ay hindi nagbabayad ng ikasampung bahagi

1. 	Ipagkakasundong ipakasal ang maybahay at bibihagin siya ng isang kaaway at pagsasamantalahan siya ( v 30)

2. 	Magtatayo ng bahay upang agawin at kukunin ito ng kaaway para sa kanyang sarili ( v 30)

3. 	Magtatanim ng ubasan at kukunin ito ng kaaway ( v 30)

4. 	Ang iyong mga hayop ay bibihagin at kakainin sa iyong harapan( v 31)

5. 	Ang iyong mga hayop na ginagamit mo sa hanapbuhay ay kukunin ( v 31)

6. 	Hindi na sila maibabalik sa iyo ( v 31)

7. 	Ang iyong mga tupa ay kukunin ng iyong mga kaaway ( v 31)

8. 	Walang tao na magliligtas sa iyo ( v 31)

9. 	Ang iyong mga anak na lalaki at babae ay ibibigay sa ibang tao upang maging mga alipin (v 32)

10.	Ikaw ay mananabik para sa kanilang kalayaan na kung saan ay hindi na kailanman darating ( v 32)

11.	Ikaw ay mawawalan ng kapangyarihan upang tulungan sila ( v 32)

12.	Kakainin ng mga kaaway ang iyong mga pananim ( v 33)

13.	Magpapakasaya sila sa mga pinaghirapan ng iyong mga kamay ( v 33)

14. Ikaw ay palaging aapihin at dudurugin ( v 33)

15.	Ikaw ay magagalit kapag nakita mo ang iyong sariling kawalan ng pag-asa ( v 34)

16.	Ikaw ay titirahin ng mga sugat ( mga pigsa at mga singaw) na hindi mapapagaling ( v 35)

17.	Ikaw at ang iyong hari ay magdudusa sa pagkabihag sa dayuhang bansa ( v 36)

18.	Doon ay maglilingkod ka sa mga diyos-diyosan ( v 36)

19.	Ikaw ay magiging kabiglaan, salawikain, at kawikaan sa lahat ng mga bansa ( v 37)

20.	Ang iyong mga pananim ay mawawasak sa pamamagitan ng mga balang ( v 38, 43)

21.	Ang iyong mga ubasan ay makakain sa pamamagitan ng mga uod ( v 39)

22.	Mawawala sa iyo ang iyong mga pananim na oliba ( v 40)

23.	Hindi mo matatamasa ang iyong mga anak na lalaki at babae dahil sila ay magiging mga alipin sa dayuhang mga bansa ( v 41)

24.	Ang mga dayuhan na kasama mo ay itataas at ikaw ay ibaba ( v 43)

25.	Ikaw ay manghihiram mula sa mga dayuhan ( v 44)

26.	Sila ang mangunguna at ikaw ay magiging huli ( v 44)

Tunay nga na ang pagsuway sa Batas ay nakakatakot na kalagayan. Samakatuwid, ang pagbibigay ng ikasampung bahagi ay mahalaga para sa lahat na ayaw nakakaranas ng mga sumpa na may malawak na saklaw. Sa nakikita mo, ang hindi pagbibigay ng mga ikasampung bahagi ay nagdadala sa iyo nang higit pa sa sumpa ni Malakias.

5. 	Ang mga taong hindi nagbibigay ng ikasampung bahagi ay isinumpa ng sumpa na dumarating sa mga tao na gumaganti ng kasamaan sa kabutihan ng Diyos sa kanila.

Papaano ka nagkaroon ng kalusugan? Papaano ka nagkaroon ng kalakasan? Papaano ka nagkaroon ng hanapbuhay? Papaano ka nagkaroon ng katalinuhan at mga pagkakataon? Anong mayroon ka na hindi mo natanggap? Kung natanggap mo ang lahat ng mga bagay na ito mula sa Diyos papaanong hindi ka nagbabalik sa Kanya at hindi mo Siya pinararangalan ng mga unang bunga ng iyong kabuhayan?

Sa kabuuan ng Bibliya, ang mga sumpa ay naisabi sa mga walang utang na loob na tao na nagbabalik ng kasamaan para sa kabutihan na kanilang natanggap. Marahil, ang pinakamalala at pinakanakakatakot sa mga ito ay matatagpuan sa ikaisangdaan at siyam ng Awit. Sa Awit na ito. matutuklasan mo ang dalawampu’t-pito na iba’t-ibang mga sumpa na sumusunod sa kawalan ng utang na loob ng mga tao na nagbibigay ng gagantimpala sa kabutihan ng kasamaan at sa pagmamahal ng mga paratang at paghihinala. Malalaman mo ang hinaharap ng mga tao na gumaganti ng kasamaan sa kasabutihan:

“Huwag kang mapayapa, Oh Dios na aking kapurihan; Sapagka’t ang bibig ng masama at ang bibig ng magdaraya ay ibinuka nila laban sa akin: sila’y nangagsalita sa akin na may sinungaling na dila. Kanilang kinulong ako sa palibot ng mga salitang pagtatanim, at nagsilaban sa akin ng walang kadahilanan. Sa kabayaran ng aking pagibig ay mga kaaway ko sila: nguni’t ako’y tumatalaga sa dalangin. At iginanti nila sa akin ay kasamaan sa mabuti, at pagtatanim sa pagibig ko. Lagyan mo ng masamang tao siya: at tumayo nawa ang isang kaaway sa kaniyang kanan. Pagka siya’y nahatulan, lumabas nawa siyang salarin; at maging kasalanan nawa ang kaniyang dalangin.

Maging kaunti nawa ang kaniyang mga kaarawan; at kunin nawa ng iba ang kaniyang katungkulan. Maulila nawa ang kaniyang mga anak, at mabao ang kaniyang asawa. Magsilaboy nawa ang kaniyang mga anak, at mangagpalimos; at hanapin nila ang kanilang pagkain sa kanilang mga dakong guho. Kunin nawa ng manglulupig ang lahat niyang tinatangkilik; at samsamin ng mga taga ibang lupa ang kaniyang mga gawa.

Mawalan nawa ng maawa sa kaniya; at mawalan din ng maawa sa kaniyang mga anak na ulila. Mahiwalay nawa ang kaniyang kaapuapuhan; sa lahing darating ay mapawi ang kaniyang pangalan”.( Mga Awit 109:1-13)

Ngunit bakit ang mga bagay na iyon ay mailalapat sa taong hindi ngabibigay ng mga ikasampung bahagi? Ang kasagutan ay simple lamang. Naging mabuti ang Diyos sa iyo. Pinagpala ka Niya at Siya ay nagbigay sa iyo. Ang ikasampung bahagi ay isang pagsamba, pag-alala at pagpapasalamat! Ang pagkabigo na magbigay ng iyong mga ikasampung bahagi ay katulad na hindi pagsasabi ng “ salamat”. Ang pagkabigong magbigay ng mga ikasampung bahagi ay katulad ng hindi pag-alala at pagsamba sa Diyos! Ang hindi pagbibigay ng ikasampung bahagi ay pagpapakita ng kawalan ng sigla at kawalan ng utang na loob! Kung ikaw ay hindi nagbibigay ng ikasampung bahagi, ikaw ay nahuhulog sa kategorya ng mga taong walang utang na loob. Samakatuwid, dapat mong asahan ang lahat ng dalawampu’t-pitong mga sumpa sa Awit 109 na iyong maging bahagi mula ngayon. Basahin ang sumusunod na dalawampu’t-pitong mga sumpa na nailalapat sa mga tao na walang utang na loob at gumaganti ng kasamaan para sa kabutihan. Ang mga ito ay kapwa nalalapat din sa mga taong hindi nagbibigay ng mga ikasampung bahagi o nagsasabi ng “salamat” sa Diyos para sa Kanyang mga biyaya.

Dalawampu’t-pitong Sumpa sa Walang-utang na loob na mga Tao

1. Lagyan mo siya ng masamang tao ( v6)

2. Tumayo nawa si Satanas sa kanyang kanan ( v 6)

3. Lumabas nawa siyang salarin ( v 7)

4. Maging kasalanan nawa ang kaniyang dalangin. (v 7)

5. Maging kaunti nawa ang kaniyang mga kaarawan ( v 8)

6. Kunin nawa ng iba ang kaniyang katungkulan ( v 8)

7. Maulila nawa ang kaniyang mga anak ( v 9)

8. Mabao ang kaniyang asawa ( v 9)

9. Magsilaboy nawa ang kaniyang mga anak, ( v 10)

10. Mangagpalimos ang kanyang mga anak ( v 10)

11. Hanapin nila ang kanilang pagkain sa kanilang mga dakong guho ( V 10)

12. Kunin nawa ng manglulupig ang lahat niyang tinatangkilik ( V 11)

13. Samsamin ng mga taga ibang lupa ang kaniyang mga gawa ( v 11)

14. Mawalan nawa ng maawa sa kaniya ( v 12)

15. Mawalan din ng maawa sa kaniyang mga anak na ulila ( v 12)

16. Mahiwalay nawa ang kaniyang kaapuapuhan ( v 13)

17.	Sa lahing darating ay mapawi ang kaniyang pangalan ( v 14)

18. Maalaala nawa ng Panginoon ang kasamaan ng kaniyang mga magulang ( v 14)

19. Huwag mapawi ang kasalanan ng kaniyang ina ( v 14)

20. Mangalagay nawa silang lagi sa harap ng Panginoon ( v 15)

21. Upang ihiwalay niya ang alaala sa kanila sa lupa ( v 15)

22. Ang sumpa, at dumating sa kaniya ( v 17)

23. Hindi siya nalulugod sa pagpapala, at malayo sa kaniya ( v 17)

24. Ang sumpa na parang tubig ( v 18)

25. Ang mga sumpa ay pumasok sa kanya na parang langis sa kaniyang mga buto ( v 18)

26. Ang mga sumpa na maging gaya nawa ng balabal na ibinabalabal ( v 19)

OEBPS/Images/46_Whytithing.jpg
* Bakit
Hindi Nagbibigay
pung Bahagi 3

g Mahirap--

Mga Krlstlyano ng
ng Ikasam!
Nagngm

= aano
ang mga gﬂst jyano
g Ik kasampuns

ma Nagbibigay
> Bahagi aY Nagi g Mayaman ®

Dag Heward-Mills





